
AVANT-PROPOS 


On a ici réuni, en les extrayant d'un 
certain nombre de volumes, inaccessibles 
à la majeure partie des leitrés, quel- 
ques-uns des morceaux les plus caractéris- 
tiques sur l'amour, tel qu'on l'entendait 
au Xve siècle en France. On désire au- 
jourd'hui être renseigné sur les époques 
passées autant que sur les civilisations 
lointaines, et cest pour le délicat un 
plaisir de comparer à la poësie d'un 
Li-Taï-Pé celle d'un Villon, encore qu'elles 
n'aient aucune ressemblance. 

6 AVANT-PROPOS 


Les auteurs de la majeure partie de ces 
œuvres nous sont inconnus : ils ont, comme 
disait Evariste Boudois, sombré dans la 
nuit des temps. Cela donne à leur dire un 
aspect auquel on ne s'attend point : ce 
n’est pas un httérateur qui parle, mais ce 
que l’on nomme de notre lemps les grandes 
voix de la foule. 

Ces pièces sont trés claires et faciles à 
lire si l’on a soin de les prononcer, autant 
que possible, à la moderne : 1l est absurde 
et sans raison de s'infliger des supplices 
inutiles et de dire des sothses en prétendant 
respecter les textes. 

Quelques notes à la fin du volume 
seront peut-être uhles au lecteur qui 
poussera la bonne volonté et la complai- 
sance jusques à vouloir s'y reporter. 


LES EDITEURS. 


LE PARNASSE ÉROTIQUE 
DU XVe SIÈCLE 


En pensant à la nompareille 

De biaulté de tout ce pays, 

Me survint volenté nouvelle 

De vous exprimer par devis 

Vingt trois beaultés que femme belle 
Doit avoir, selonc mon advis : 

Et me soit pardonné par elle 

S’en ce de rien y ay mespris. 


Trois longz : long nez; long bras; long corsaige. 
Trois cours : courtes tettes; courtes fessez; cours 
talons. 

Trois blans : blanche char; blans dens; blan des 
yeulx. 

Trois noirs : noir surcil; noire paulpière; noir 
pouil. 

Trois gros : gros haterel; grosses treschez; gros 
con. 

Trois gresles : graisles doigtz; graisles bras; 
gresle corps. 

Trois molz : molez mains; mol ventre; mol ge- 
noux. 

Trois durs : durz cheveux; durez tettes ; dures 
fessez. 

Trois haultz : hault chief; hault sain; haulte 
poitrine. 

Trois bas : basse regardure ; basse risée ; bas 
eslun. 

Trois grans : grans yeulx; grand front; grant 
grefve. 

Trois petis : petites oreilles ; petite bouche; petiz 
piedz. 

Trois avant : avant pis ; avant pas; avant bou- 
dine. 

Trois arrière : arrière col ; arrière espaulez ; arrière 
rains. 

Trois cras : crassette gorge; cras membrez; 
crasset COrps. 

Trois jointis : jointiz doitz ; jointiz ortaulz ; jointe 
entree. 


DU QUINZIÈME SIÈCLE 9 


Trois larges : large entreoeul ; entre les mamel- 
lez ; entre les rains. 

Trois vaultez : vaultiz col ; vaultiz rains ; vaultiz 
piez. 

Trois fosselus : fosseluez mamellez ; fosselu 
menton ; fosselu jointe. 

Trois traittis : traittis yeulz; traittis sourcilz ; 
traittis rains. 

Trois sanguins : sanguin viaire ; sanguins lèvres ; 
sanguins onglez. 

Trois simples : simple maintien ; simple aleure ; 
simple responce. 

Trois dangereulx : dangereux regarder ; dange- 
reux parler ; dangereux oftroyer. 


Quant on te dira villenye 
Mectz le en ton sac et le lye. 
Et quant ce viendra le temps, 
Deslie ton sac et le luy rens. 


On ne peult con garder sans coilles 
Ne que sans sel fresches andoilles. 


Femme qui fait tetins paroir 
Et cul par estroicte vesture 

A tout homme fait apparoir 
Que son con demande pasture. 

III 


Tant qu’il souffist que veult on mieulx 

Qu’en ung vert pré tenir sa dame 

Et sy bien joindre, par mon ame, 

Qu'on luy face tourner les yeulx. 

À toutes heures et tous lieux 

Qu’on n’espergne traveiller femme 
Tant qu’il soufist. 


Aussi bien, quand nous serons vieulz, 
Les femmes nous donneront blasme, 
S’en nostre temps on ne nous clame 
Confis en amours et joieux 

Tant qu’il souffst. 

IV 


Quant ce viendra que nous assembleron, 
Ma dame et moy, et priveement seron 

En sa chambre où nous debvons gésir, 
Est-il possible avoir plus grant plaisir 

En ce monde que tous deux nous auron P 


Toute la nuyt d’amours deviseron 

Et de ses biens les meilleurs choisiron, 

Car adoncques auron nous beau choisir 
_ Quant ce vendra. 


Maulgré jaloux nous nous en aiseron, 

Par bonne amour l’un l’autre baiseron, 

Et puis aprés, se nous avons loisir 

Et nous sommes asssailliz de desir, 

Or devinez que c’est que nous feron, 
Quant ce vendra P 

Quelque povre homme que je soye 
Se ma daame tenir povoye 

Entre mes bras, dedens ung lit, 
J’abandonne qu’on me pendist 

Si bien tost sa grace n’avoye. 


Mes cinq sens je travailleroye 
Par tel estat que je feroye 
La plus part de son appétit, 


Quelque povre homme que je soye. 


S’elle a challeur, je l’estaindroye ; 
S’elle a froit, je l’eschaufferoye 
Par ung tres gracieux delict. 

Je sçay où le mal d’amours gist 
Aussi bien que nul que je voye, 


Quelque povre homme que je soye. 


Ce qu’on fait à catimini 
Touchant multiplicamini 

(Mais qu’il soit bien fait en privé) 
Sera tenu pour excusé. 

In conspectu altissimi 

Ce qu’on fait à catimini. 


Et se vous ingrossamini, 
Soit in nomine Domini 
Vous aurés à prouffit ouvré, 
Et vous sera tout pardonné, 
Mais que vous confitemini 
Ce qu’on fait à catimini. 

Si vous la baisés, comptez quinze ; 
Si vous touchés le tetin, trente ; 


Si vous avez la motte prinse, 
Quarante-cing lors se présente 

Mais si vous metés en la fente 

Ce de quoy la dame a mestier, 

— Notés bien ce que je vous chante, — 
Vous gaignés le jeu tout entier. 

VIII 


Jeunes espritz, qui ne sçavez comprendre 
Comment il faut gaigner le jeu d’aymer, 
Le jeu de paulme à tous vous peult apprendre 
Que amour se doibt pour l’esteuf estimer : 
Le premier coup, que quinze on veut nommer, 
C’est le devys ; au baiser, c’est le trente ; 
Puis au toucher du tetin à la fente, 
Quarente cinq peut compter l’amoureux ; 
Mais pour gaigner le jeu qui tant contente 
Il faut frapper tout droit à l’entredeux. 

IX 


Ung con sentant le faguenas 
Vy l’autre jour entre deux draps 
Enveloppé pour la gelee. 
Il avait la fesse avallee 
De force d’aller l’entrepas. 
De vitz il avoit à plains sacz, 
De couillons portait plains carcas 
Et sy crioit à gueulle baye 
Ung con ! 


Fendu estoit de hault en bas; 

Mais, par ma foy, je ne sçay pas 

Si c’estoit de hache ou d’espee : 

Car il jectoit sy grant fumee 

Que c’estoit ung merveilleux cas, 
Ung con. 

Ung petit con apopiné 

Vis l’autre jour, par ung matin, 
Qui estoit très bien attourné 

Et marchoit joint sur le patin. 
Bien me sembloit estre guoudin, 
Sur mon ame, quand l’aparceu. 
Et si ne vis onc taint si fin 

De tous ceux là c’onques congneu. 


Il estoit si bien aourné 
Dessoulz sa coste de satin, 
Que sus ma foy nul autre né 
Ne fut jamais si tres popin. 


* 
DURS LUE TVR OT PS M SN ET. 


DRE". 2 


DU QUINZIÈME SIÈCLE 


Et par monsieur Saint Vallantin, 
C’estoit le tres plus gent teneu 
Qui fut jamais dessoubz tetin 


De tous ceux là c’onques congneu. 


Dieu sceit s’estoit embesongné 
De marcher tant sur le chemin |! 
Bien faisoit le pas ordonné 

A s’en aller vers son jardin ; 
Nostre Dame, quel pelerin ! 
Pour faire ce qu’il en est deu 
Certes c’estoit le plus sotin 


De tous ceulx là c’onques congneu. 


Prince, qu’il soit donc ordonné 
Que par sur tous il soit esleu 
D’estre le plus coronné 


De tous ceux là c’onques congneu. 

LE PARNASSE ÉROTIQUE 


XI 


Une hacquenee a tout le doré fraing 

Sur le pavé traquassant doulcement 

Belle et plaisante a regarder de loing 

Vey l’autre jour gouverner meschamment, 
Laquelle estoit assez honnestement 
Entretenue et bien enharnachee 

Marchand souef et du pied séurement 
Ainsi que dient ceulx qui l’ont chevauchee 


Mon compagnon vous en sera tesmoing, 
Asseurera qu’elle va doulcement 

Bonne a panser et n’a cure de foing, 
Ayme viande qui s’atrille autrement. 

Haulte à la main et tres bien embouschee 
Tire à la bride et passe largement ; 

Chacun se tient dessus joyeusement 

Ainsi que dient ceulx qui l’ont chevauchee. 


Les entremetz a si durs que le poing, 
Grosses cuysses, blanches habondamment, 
Courtes oreilles, blons les crins et le groing, 
Jambes et piedz bien faictz porfaitement, 
Tres bien croysee a tout avancement, 

De son devoir bien faire elle est taillee 
Quand on la picque, elle sault hardement, 
Ainsi que dient ceulx qui l’ont chevauchee. 


Prince, elle est bonne en chascune saison ; 
En nul endroit elle n’est escorchee, 

Et, sans faillir, mect son homme a raison, 

Ainsi que dient ceulx qui l’ont chevauchee. 

XII 


Sans selle ou bast, atout le frain, 
Avecques mon borgne poulain 
L’aultrier chevauchoie une mulle, 
Qui va mieulx quant elle reculle 
Que quand elle avance la main. 


Elle a l’esperit sy souldain 

Qu'il ne luy. fault paille ne grain, 

Mais que souvent on la baculle 
Sans selle. 


Elle hait le picquer en vain, 

Mais à la chevaulcher son train 

Elle ne veult point qu’on l’aculle. 

Quand on la serre, elle s’aculle 

Puys sault et poicte comme un dain 
Sans selle. 

XIII 


Sans point mentir de mon povre courtault 
Que j’ay longtemps abrevé froit et chault 
Et bien souvent logié en froide estable, 

Le pauvre, las ! est recreu sur le sable : 
De servir plus en crouppe ne luy chault. 


Las ! je l’ay veu porter la teste hault 

Et cloquer culz roidement en soursault, 

Bordez ou non de gueules ou de sable 
Sans point mentir. 


Aspre a esté et vif à ung assault. 

Mais maintenant le douloureux marpault 

Devient retif, percluz et miserable ; 

Sy a il dos assés ferme, et bon rable : 

Mais au travail la puissance luy fault 
Sans point mentir. 

XIV 


Je ne puis plus ainsi que je souloye 

Car vieillesse m’assault trop durement 
Dont me soussie bien souvent et esmoye, 
Cheveux me cheent et la goutte me prent. 
Se me demande aulcune fois la gent 

Dont ce me vient que la teste me pelle : 
Mais ce m'a fait, à parler proprement 
Boire sans soif et chevaucher sans selle. 


Mais qui pis est, et se dire l’osoie, 

Je ne puis plus jouer de l'instrument 
Duquel souvent les femmes ont grant joie : 
Pour ce n’ont cure de mon approchement, 

Dont j'ay perdu tout mon contentement ; 
Se n’y a celle qui vieillart ne m'appelle, 
Pour ce que j’ay maintenu longuement 
Boire sans soif et chevaucher sans selle. 


Au dernier point je n’y retourneroye 

À chevaucher sans selle nullement : 

Car tout le cul je m’y escorcheroie. 

Boire sans soif fait on communement. 

Il y pert bien à mes yeux seullement 

Qui rouges sont comme charbons d’atelle : 
Tels les aront les aultres seurement 
Buvans sans soif et chevauchans sans selle. 


Prince, je dis à mon bon escçient 

Que vauldrat mieulx, qui n’a bonne cervelle, 
Soy reposer que menu et souvent 

Boire sans soif et chevaucher sans selle. 

Pour passer temps ung jour vouloye 
Nager en l’isle de Venus 

Avec m'amye que tant amoye 

Et qui de moy faisoit refus. 

Le ventre je luy mis dessus 

En luy disant : « ma doulce amye 
Je vous prye, n’en parlez plus 

De ces motz : car il m’ennuye 

Pour passer temps ». 

} Apres que eusmes bien navigé 

| Au long et large de ladicte isle, 

| Le matz de la nef se trouva ployé 
Et de le tendre n’estoit possible 
Pour le couraige qui estoit debile 

Pour passer temps. 

XVI 


Tout prestement qu’en la ville seray 

Et je verray Olive, la plus belle, 

Moult doulcement je la salueray 

Et tant feray, s’elle n’est fort rebelle, 

Que mon borne logera en sa celle. 

Du premier bond qu’à elle aborderay 

La baïiseray, non pas en la mamelle, 

Et quanqu’elle a par dessoubz sa cotelle 
Tout prestement. 


Et le plus tost que seule la verray 

Je luy diray tant plus tost ma nouvelle. 

Finablement de si pres la verray 

Et tasteray, que moy revenu d’elle 

Vous diray bien s’elle est masle ou femelle, 
Tout prestement. 

XVII 


En frequentant les basses marches 
Et les maretz du bas pays, 

Nagueres, dont suis esbahys, 
Trouvay sentiers plains de crevaces, 
Puis apres, par dessus, grans arches : 
En ung effroy ravy me vis 

En frequentant les basses marches. 


Lors, pensant que, pour aymer garces, 
En lieu obscur m’estoye mis, 

Je dis : « Une autre foys, amys, 
Prens-toy garde comment tu marches 
En frequentant les basses marches. 

Une meschinete servant 

Viz hier bien tart à la nuytie ; 

Et là vint à elle ung galant 

Lequel lui dist : « Ma doulce amie 
Où allez-vous cy, je vous prie ? » 
Elle lui dist : « Par Saint F rançoys, 
Querir vois à la boucherie 

Une andouille à faire bons pois. 


Le galant, qui fut moult sachant, 
Dist à la fillete jolie 

« Par Dieu, doulce belle plaisant, 
Je vous vueil tenir compaignie. » 

LE PARNASSE ÉROTIQUE 


Adonc l’a par la main Saisie 

En estraingnant ung peu les dois, 
Disant : « Vous aurés, ceste fie, 
Une andouille a faire bons pois. 


Adonc en sa chambre jouant 

La mena, faisant chere lie, 

Et là lui soubzleva le pant 

De sa robe. Je vous affe 

Quant elle eut la doulceur sentie 
De ce doulz membre qui fut roys 
Elle dist : « Vous m’avez baillie 
Une andouille à faire bons pois. » 


Prince, elle fut bien resjouye. 

« Tu m'as remis au corps la vie », 
Dist-elle « mon gentil galois ; 
Ailleurs querir je n’yray mie 

Une andouille à faire bons pois. » 

XIX 


Pour joaye avoir, hier soir, à la mynuit, 
Quant on pense que dangier plus ne nuyt, 
Je m’en allay veoir une meschine 

Cuidant jouir de l’amoureux deduyt : 

Car son regart m’avoit à ce conduyt. 

Mes quant y fu, comme un chien qui ne fine 
De rechignier et herisser l’eschine 

Quant on luy ouste charbonnee ou lardon 
Embpres le four, derriere la cuysine, 

Je la trouvay doulce comme un chardon. 


« Va t'en d’icy, tu as moulu et cuit! » 

Me dist-elle ; « ta venue m’ennuit ; 

Je cryeray ma mestresse Ameline ! » 

Dont je luy dis : « Ne faictes si grand bruit, 
Ma doulce amour — helas — ils dorment tuit ; 

Mon doulx desir, mon seul confort, Huline, 
« Acolez moy et me donnez un don... » 
Rien n’y valu : pour toute medicine 

Je la trouvay doulce comme un chardon. 


Comme le cerf en amour et en ruit 

La bische voit, et apres elle fuit, 

(Rage d’amours à ce plaisir l’encline) 

Plus pres m’approche, et elle me dit : « Chine, 
Ne me touche, revien demain ennuyt. 

Va-t-en : n’os-tu chanter coq et geline P » 

Lors luyter cuide : mes elle m’esgratigne 

Si laidement qu'encor m'en regarde on. 
Comment doncques en eussé-je eu saisine ? 

Je la trouvay doulce comme un chardon. 


Prince du Puy, pour avoir la godine 
Je me cuidoye assez mignot fredon, 
Mes, se m'aist Dieu et sainte Katherine, 
Je la trouvai doulce comme un chardon. 

XX 


Il est certain qu’un jour de la sepmaine 
M'est advenu tres merveilleuse chose : 

Car j'estoye seul o la plus souveraine 

Entre deux draps sentans lavende et rose, 
Couché tout nu ; mais quant je l’euz enclose 
Entre mes bras, trop me fut chose amere 
Quant el me dit en langage par glose : 
Tenez vous coy : j’appelleray ma mere. 


Quant je l’ouys, moult fus esmerveillé 
Que envers moy elle estoit sy sauvaige, 
Rien ne me dist tant que je fus couché : 
Advis m'’estoit qu’elle faisoit la saige. 

Ye ju 
Mais je m'apparceu EP son diese 

Lermes courans en diverse maniere, 

Disant toujours tout bas en son langaige : 

Tenez vous coy : j'apppelleray ma mere. 


Quant mon voulloir fut faict et accomply, 
Pour ceste heure fut la chose parfaicte 
J'en euz le cueur de grant joye remply : 
Car je vy bien que la chose lui haicte. 
Lors la baisay à sa doulce bouchette, 
Dont en riant me faisait bonne chere, 

Et ne dist plus qu’en ce je me remecte : 
Tenez vous coy, j'appelleray ma mere. 


Prince d'amours, sy belle godinette, 
Gente de corps, avecquez beau viaire, 

Ne doibt pas.dire, tant soit orguillousette : 
Tenez vous coy, j’appelleray ma mere. 

XXI 


L’autrier en chemin rencontray, 
Ainsi que je chassoie maree 

Une bourgeoise qui pour vray 
Cuidoit bien faire la serrée. 

Si lui dy : « Ma seur, quelle derree 
Portez-vous en vostre pennier ? » 
EI respondit à la vollee : 

« Ce sont les botines Gaultier ! » 


« Dame, s’il vous plait, j’essayray, 
S'ils sont d’entrée assez serree » 

« Hélas, dit-elle, non feray ; 

Car à mon mary pas n’agree : 


36 


LE PARNASSE ÉROTIQUE 


Je seroye par lui devoree 

S'il les vous falloit essayer | 
Gardez bien d'agrandir l’entree : 
Ce sont les botines Gaultier ! » 


Tout du premier coup y entray 

Tant estait l’entree cavee : 

À pou que je n’y demouray 

Tant y fis longue demouree ; 

Je n’y trouvay fons ne ryvee, 

Moins qu’en ung houzeau tout entier, 
Ce fut donc verité prouvee : 

« Ce sont les botines Gaultier ! » 


Prince, ma jambe y fust entree 
De plain bont, et sans varier, 

Je lui dis, quant l’euz essayee : 
« Ce sont les botines Gaultier ! » 

XXII 


SERMON JOYEUX 
D'UN RAMONNEUR DE CHEMINÉES 


Ramonez la cheminée hault et bas, 
Dame, chamberière, bonsoir. 
N'y a céans riens que houlser ? 
Je suis ung fort homme de bras 
Pour ramonner et hault et bas. 
Jamais n’allez en paradis 
S’il n’est vray ce que je vous dis. 
J'ai houlsé à Tours et à Blays, 

À Paris, en Lorraine, en Mès, 
En Gascongne et en Bretaigne, 
En Espaigne, en Allemaigne, 

. En Flandres, à Chartres, à Reims, 
Et tout à force de mes rains. 

Les femmes ne se plaignent pas 

De ramonner leur cheminée hault et bas. 
Quand je houlse une cheminée 

Qui n’a point esté ramonnée, 

Dont le tuau est frais et tendre, 

Ou si vous m'y voyez estandre 

Et redis jambes et genoux, 

Vous diriez : Venez chez nous. 

Il semble, à veoir à ma trongne, 

Que je soys foyble à la besongne ; 

Mais je les houlse si au net 

Qu'il n’y a vire ne cornet 

Qui ne sente bien mes houstilz. 

Ce n’est point houlser d’aprentilz. 

Je fais cheoir tous vieulx cabas, 

Et puis je houlse haut et bas, 

Puis au costé, puis au parmy, 

Tant qu’on me dict : « Là, mon amy, 

« Houlsez bien fort hault et bas, 

« Ramonnez la cheminée hault et bas. » 
Je vous en veulx compter ung cas 

Qu'il m'est advenu depuis peu, 

Et fut il ne m’en chault pas où. 

Une jeune fille grassette, 

Grande, petite, bien estroicte, 

De l’aage de quinze à seze ans, 

Qui, en despit des mesdisans, 

Print congié de sa propre sœur 

Pour me hucher : « Houlseur, houlseur, 

« Venez, tandis que suis seullette, 

« Avecques moy en ma chambrette 

« Pour veoir que je veulx qu’on face. 

« C’est ma cheminée qui est basse, 

« Que je veulx maintenant qu’on houlse. » 
Et, quand luy donnay une escousse : 
« Fort, ferme, que long-temps y a 

« Que nestement ne me houlsa. 

« Si vous nestement la houlsez, 

« Vous aurez de l’argent assez ; 

« Je vous payeray à l’appetilz. 

« Voyre mès, dit-elle, où sont vos outilz, 
« Subitement que je les voye ? » 

Et, pour le vray vous en compter, 

Elle me aida à monter ; 

Et, quand je fuz là encorné, 

Dieu sait comme il y eut houlsé. 

Je coigne, je frappe, je torche, 

Et n’y avoit clerté ne torche, 

Homme ne femme que nous deulx 
Seulletz. Or, disons [à qui mieulx]. 
Certes la gentille bourgeoise 

Estoit bien ayse, aussi estois-je. 

Je cuydoys qu’elle me dist : « Hollal» 
Mais elle me disoit : « Là, là, 

« Houlsez fort à val et à mont.» 

Et, quand elle me veyt suer le front 
Et si tres fort évertuer, 

Elle-mesme se print à suer, 

Et, quand j'euz achevé l’ouvraige 

Si nestement que c’estoit raige, 

Et tout à coup vouluz descendre : 

« Comment », dit-elle, « vous voulez vous rendre ? 
« Qu’avez-vous, houlseur, mon amy ? 

« Tout n’est pas houlsé à demy. » 

Je luy dis : « Par saint Nicolas, 

« Nostre-Dame, maistresse, je suis las 

« Pour rasmonner vostre cheminée hault et bas. 
« Pour ceste foys, je n’en puis plus. » 

— « Si parferez-vous le surplus, 

« Ou vous tiendray en ceste place. » 

Si très bien je fuz en sa grace, 

Tellement qu'à partir du lieu 

Je fuz refaict, et puis adieu. 

Oncques femme n’eust tel soulas 

Ramonner la cheminée hault et bas. 

Cons barbus, rebondis et noirs, 

Aux estuves rez et lavez, 

Faictes, si fait vous ne l’avez, 

En temps et en lieu voz devoirs : 

Acquitez vous et mains et soirs 

De faire ce que vous sçavez 
Cons barbus. 


N’espargnez chambres ne manoirs, 

Cependant que le temps avez : 

Ne vous feignez, mais observez 

Le plaisir de tous vos devoirs, 
Cons barbus. 

C’est boucané de s’en tenir à une; 

Le change est bon, ainsi comme l’on dit, 
Par quoy je veux que l’homme aura crédit 
Qui changera tout ainsi que la lune. 


Il ne tiendra foy ne promesse aulcune, 
Et si aura son dit et son desdit ; 

Mais, s’il se trouve quelque fois escondit, 
Il n’en devra en riens blasmer Fortune. 


S'il est aymé de dame noyre ou brune, 
Mais qu’il y soit une heure, il lui souffst ; 
Car l’une pleure, l’autre trop dit ou rit ; 
L'une est fascheuse et l’autre est importune. 

Toy qui veulx d’amer 
Faire l’entreprise, 

Se veulz entamer 
Celle qu’as requise, 
Tant qu’el soit esprise 
De faire cela, 

Pour première prise 
Abas la, fouz la. 


Sans plante ruser, 
Joue de main mise. 
Mieulx pourrois user 
Une pierre bise 

Que l’avoir conquise, 
Se force n’y va, | 
Se veulx qu’on te prise, \ 
Abas la, fouz la. | 

S’elle veult pleurer 
Ung peu, par faintise, 
Ne la laisse aller 

Par ta conardise ; 
Liève sa chemise, 

Et tiens ce nota : 

ES Puisqu'elle est surprise, 
L! Abas la, fouz la. 

Fa 

2 Prince, c’est la guise : 
l Quant l'heure viendra, 
ds Soit droicte ou assise 
Abas la, fouz la. 

Ceste fillette à qui le tetin point 


Qui est tant gente et a les yeulx si vers, 


Ne luy soyez ne rude ne parvers, 
Mais la traitez doulcement et à point : 
Despoillez vous et chemise et pourpoint 
Et la gectez sur un lit à l’envers, 

Ceste fillette. 


Apres cela, si vous estes en point, 

Accollez la de long et de travers ; 

Et, si elle a les deux genoulz ouvers, 

Donnez dedans, et ne l’espargnez point, 
Ceste fillette. 

Faictes le mieulx que vous pourrez, 
Quant vous vous trouverez à point. 
Abatez, ne l’espergnez point, 
Hardiment partout vous fourrez | 
S’on se desjoue, vous jourrez : 
N’entendez vous point bien ce point P 
Faictes le mieulx que vous pourrez. 


Et s’on ne dit mot, sy serrez : 
Donnez dedens sur ce maljoingt, 
Tant que l’environ en soit oingt, 

Et les gros gallemars quarrez. 
Faictes le mieulx que vous pourrez. 

XXVIII 


Ung cuisinier qui veult dames servir 

Fault qu’il soit prompt, diligent, non pas nice, 
De loyaument entendre et assouvir 

Ce qu’il leur fault, et viande propice. 

Car l’une veult mengier d’une saulchisse, 
L’aultre boudins rotis sur les charbons, 

Et l’aultre veult mengier pour son service 

Ung pié d’andouille entre les deux jambons. 


Et pour ce fault gouverner et tenir 

Le cuisinier sagement, quoy qu’il puisse, 
De demander souvent et enquerir 

Aux damoiselles du mengier la police, 

Disant ainsi : « Voulez-vous qu’on rotisse | 

Pour le soupper ou perdris ou pingons ? 

— Nous aymons mieulx, respond une nourrice, | 

Ung pié d’andouille entre les deux jambons. 


Le cuisinier, pour en cuyder jouyr, 
Leur fist tantost ung grant brouet d’espice 
Et meist dedens, pour leurs cueurs resjouyr, 
Chucre, safren, canelle et rigolice. 
Se dist l’une : « Je n’ay point la jaunice 
Et ne veult point de brouetz tant soient bons, 
. Mais seullement, qui touche ton office, 
Ung pié d’andouille entre les deux jambons. » 


Prince, du tout je renonce à l'office, 

Et vous voyez apparentes raisons : 

Car trop souvent fauldroit que je fournisse 
Ung pié d’andouille entre les deux jambons. 

RONDEL MORAL 


Robin, Robin, seuffre que l’on te boute 
Se tu vois rien, musse-toy, clos les yeulx. 
S’on te dit mot, si te tais — c’est le mieulx ; 
S’on te huche, si dis que tu n’ois goute. 
Va beau chemin, laisse passer la route, 
Et prends tous hurs à bourdes et à jeux, 
Robin. 


Le temps est tel qu’il fault que l’on escoute, 

Endure ung peu : c’est le plaisir des dieux ; 

Car tu verras, avant que soyes vieulx, 

Manger pain bis en lieu de blanche crouste 
Robin. 

SERMON DE L’ANDOUILLE 


». Mon thesme, c’est : Refecti sunt. 
Sotise nous a huy refaicts 
Pour fonder à Sainct-Jehan le Rond 
La confrerie de Sainct-Jehan Lipais. 
On ne sçauroit faire trois pets 
D'une vesse sans alainer, 
Et qui vouldroit baiser la paix 
Auroit de quoy boire et humer. 


Pendant que je suis de loisir, 
Je vous veulx racompter et dire 
Une histoire où prendrés plaisir, 
Et qui vous fera, je croy, rire. 

C’est de deux mignonnes bourgeoises, 
Bonnes commères et galoises, 

Qui se sont ensemble baignées 

Depuis dix ou douze journées, 

Ainsy qu'ont accoustumé fayre 
Femmes pour dadvantage playre. 

Elles estans soubs les courtines, 
Survint une de leurs voisines, 

Aiant, au lieu d’une quenouille, 

Soubs son bras une grosse andouille 
Qu'elle mist dedans une escuelle. 

Se dist l’une : « L’andouille est belle. 
« Béni soit de Dieu le pourceau 

« Dont est sorti boiau si beau ! 

« Que je la manie un petit ; 

« Manenda, j'y prens appetit. » 

Se dist l’autre, bon fretillon : 

C’est justement l’eschantillon 

Et mesure de mon mary. 

Quand il m’en souvient, il m’en ry, 
Et suis joieuse quand la voy. 

Que je la manie. » — « Mais moy, » 
Se dit l’autre, « il fault que la touche 
« Aussi; l’eau m’en vient à la bouche, 
« Tant j'y prens de goust et saveur ; 
« Elle me faict grand bien au cueur. » 
Dit l’aultre : « Je la veulx avoir. » 

Et tellement firent debvoir 

De tirer l’andouille à plain poing 
Qu'elle tomba dedans le baing. 
Adonc y eut beau patrouillis, 

Et fut tirée en ce brouillis 
L'andouille de telle façon 

Que chacune en eut un tronçon. 
Queritur, si le membre humain 
Se fust trouvé là d’adventure, 
S’elles l’eussent pris à plain poing 
Pour faire l’œuvre de nature. 
Cela refaict la creature 

Et resjouit ceulx qui le font. 
Pource ay-je pris pour ma lecture 
Et mon sermon : Refecti sunt. 


Un homme, aiant pris une veufve, 
Pensant avoir trouvé la febve, 
Voulant donner au mirely : 
« Ha » luy dit-elle, « mon amy, 
« Je vous prie, laissés cela : 
« Car long temps a qu’on n’y toucha. » 
— « Pour Dieu, qu’il me soit pardonné, 
« M'amye ; Dieu l’a ordonné, 
« Et c’est le principal ouvrage 
« Et le premier de mariage ; 
« Partant n’en doibs estre esconduit. » 
— « Puisqu’ainsy est que Dieu l’a dit, 
« C’est bien la raison qu’il se face », 
Luy dit-elle. Adonc il l’embrace 

Et la sangle au moins mal qu’il peult. 
Elle, aiant pris goust à la farce, 

Dit : « Amy, puisque Dieu le veult, 

« Continuez, je ne suis lasse ». 


Un jeune gars, de franc courage, 
Print une garce de village, 
Et luy fit le joly deduict 
Huit fois pour la première nuict. 
La mère, qui l’avoit couchiée, 
L’alla trouver la matinée ; 
Mais elle se print à plorer, 
Soudain que vid sa mère entrer, 
Comme aiant desplaisance grande. 
Alors sa mère lui demande : 
« Quoy! ton mary n'est-il pas homme ? 
« Dy-moy ce que tu as en somme, 
« Affin que pourvoie à ton cas. » 
— « Hem », se dit la fille tout bas, 
Sans à mal penser aultrement, 
« Il ne me l’a faict seulement 
« Que huit fois. » — « Voilà bel ouvrage ! » 
Se dit la mère. « Or, prends courage ; 
« S'il est ainsy comme tu dis, 
« Peult-estre qu'il en fera dix 
a Ceste nuyct. » Et, à son lever, 
Le lendemain, la fut trouver. 
Elle, aussi tôst que vid sa mère, 
Plora comme à la fois première. 

« D'où vous vient ceste pleurerie ? » 
Dit la mère ; « Vierge Marie, 

« Je croy que tu ne cesseras 

« De plorer. Dy ce que tu as. » 

— «Il ne me l’a faict que dix fois 

« Depuis hyer soir jusqu’au matin. » 
— « Dix fois ! c'est un beau picotin », 
Se dit la mère. « Mon enfant, 

« 11 fault qu'il soit roide et puissant ; 
Mai j'ay crainte, s’il continue 

Ses coups, qu’à la fin ne te tue. 
Tays-t0y, remède y donneray 

Dans peu de jours, et luy diray 
Que plus ne face tel excès, 

Ou qu’en sera mis en procès. » 

— « Pour Dieu, ne lui en distes rien, 
«a Mère, car il m’a faict grand bien. » 
— « Et pour quoy doncques pleures-tu ? » 
— « Parce que mon espoir perdu 

« Est qu’il ne m'en pourra souler. » 

S'il en falloit aultant bailler 

A celles qui n’en ont leur soul, 
Ce seroit assés pour aller 

De Paris jusques en Poitou. 

Le feu puisse brûler le trou 

Où il y a tant à refaire ! 


Mais compter vous veulx aultre affaire : 

C’est d’un monsieur de nostre rue, 
Duquel la femme est fort connue, 
Qui, aymant sa servante franche, 
Bien qu’il ayt jà la teste blanche, 
Luy leva drapeaux et atours 

Pour luy faire le jeu d’amours ; 
Mais, quand se vint à l’embrocher, 
Son oultil ne se pust dresser, 

Et luy fut dit par la mignotte : 

« Monsieur, il convient qu’on le frote 
« Pour le dresser et mettre à poinct. » 
La femme arrive sur ce poinct, 

Qui les trouve bien empeschés 

Et l’un dessus l’aultre couchés. 
Celle, voiant ceste advanture, 

Prit son mary par la ceincture 

Et le fit tomber rudement ; 

Puis, sans dire quoy ni comment, 
Dessus eulx elle charge et frappe. 
Le pauvre malotru s’eschappe, 

Et, pour éviter ce danger, 

Au grenier s’en alla ranger, 

Où fut caché jusqu’à la nuict 

Qu'il se coucha, sans faire bruict. 
Sa femme et sa mère alors viennent 
Le trousser, qui bien se souviennent 
Qu'il faut que son [oustil] on frote. 
Si l’ont froté de telle sorte 

; _ Mais, afin que ne vous ennuye, | 
Adieu toute la compagnye. EAN 3 

Prenés en gré du manche de ma couille 
Si n’est si gros comme vous vousissés. 


Il est tout fait en faczon d’une andouille. 
Prenés en gré du manche de ma couille. 


Puis que souvent ainsi il vous fretouille 
En vostre trou large par où pissés 
Prenés en gré. 

Si vous voullez que je vous face 
Cela (vous me entendez bien), 

Vous ne sentistes oncques rien 

Qui sy grant bien au cueur vous face 


Je vous esclarciray la face 
De cela, bien seur je me tien, 
Se vous voullez. 


N'ayant pas peur que mal vous face : 

Car je suis bon sirurgien ; . 

Et quant aurez sentu ce bien 

Je vous diray : « Bon preu vous face 
« Se vous voullez ». 

Madame vous plairoit-il — point 
Me prester votre con — point 

Si vous voulez que je con — point 
Votre cuyr qui si fort vous — point. 


Je mettray bas robe et pour — point 
Pour acteindre jusqu’à la — point 
Madame. 


Et pour le faire à juste — point 

Il n’y fauldra que peu de — point 

Afin que personne ne — point 

Qu’on ait frayé que bien à — point 
Madame. 


59 


XXXIV 


Ma dame qui mon cueur avez, 
Vueillez vous de moy souvenir, 
Vous priant, avant que mourir, 
Prestez moy ce que vous sçavez. 


A prester dommage n'aurez 
Je ne le veulx pas retenir 
Ma dame. 


En ce faisant soubzmis m’aurez 

A tousjours mais de vous servir 

Et s’il vous plaist me secourir 

Je congnoistray que vous m’aymez 
Ma dame. 

Toutes les foiz que je vous voy, 
Ou qu’en vous pense sans reprouche, 
Il me semble que vostre bouche 
Si me dit : « Ho, tenez vous quoy! » 


Lors je desire à tout par moy 
Que fussions dedans une couche 
Toutes les foiz. 


Je vous feroye je sçay bien quoy, 
Qui trop durement mon cueur touche 
Mais vo rigueur si pres me touche, 
Que je ne sçay que faire doy 

Toutes les foiz que je vous vOY. 


62 


Ü tr : 
+ ” 


LE PARNASSÉ ÉROTIQUE 


XXXVI 


Rien que cela ne vueil avoir 

Mais que une fois y puisse actaindre, 
C'est assez pour mes maulx estaindre, 
Vous le povez assez savoir. 


Faictes doncques vostre debvoir 
De le me prester sans plus craindre 
Rien que cela. 


Amour me veult à ce mouvoir ; 

Penser à vous m'y fait contraindre 

Se entre mes bras vous peusse estraindre, | 

Me soufliroit, sans autre avoir | 
Rien que cela. 

Je n’ayme de vous que le con, 

La bouche, les piez et les mains, 
Et environ trois neux de rains 

Les plus prouchains du crouppion. 


Cest endroit me semble tres bon : 
Mais le surplus n’est que du mains; 
Je n’aime [de vous que le con]. 


Qu'en vouldroit plus ung compaignon ? 
Je prometz à Dieu et ses sainctz, 
Mais que vous et moy soyons sainctz, 
Tousjours seray vostre mignon : 

Je n’aime [de vous que le con|. 

Se vous laissiez la porte ouverte 

De vostre chambre, en quelque nuyt, 
Je prendroye bien le conduit 

D’aler veoir s’estes bien couverte. 


Je mettroye ma robe verte 
Dessus vous (mais que rien n’y nuyst) 
Se vous laissiez la porte ouverte. 


Puis, au dessoubz de la couverte, 

Je vous apprendroie le deduit 

Que l’en fait à bien peu de bruit : 

Et si n’y auroit pas grand perte | 
Se vous laissiez la porte ouverte. | 

Pour vous guerir entierement 
L’aspreur de voz mains et jarsure, 
Se le gouvernez par mesure, 
Souffira à ce pou d’oignement. 


Et s’en brief, amendement 
Vous n’y trouvez d’advanture, 
Pour vous guerir entierement, 


J'en ay d’ung autre largement 

Pour crevaces et pour fendure, 
Mais fort dangereux pour enfleure : 
À vostre bon commandement 

Pour vous guerir entierement. 


Vostre flacon fermant à vis, 

Ma dame, je le vous renvoye 

Et grand merciz : car je vouldroye 
Qu'il fust com premier je le viz 
Vostre flacon fermant à vis. 


Je m’en serviroye bien enviz 
Se à mon plaisir me trouvoye 
Vostre flacon fermant à vis. 

Prestez moy encore cela, 

Je vous pry, ma qui fut pucelle, 
Se vous voullez que je plus celle 
Ce qu’onques homme ne cela. 


Je suis qui vous despucela 
Et pour tant que n’estes plus celle 
Prestez moy encore cela. 


Se quelqu'un une pucelle a 

En son lict, pourquoy repuc’elle 
Sel ne veult qu’on la despucelle : 
Mieulx vauldroit une puce là — 
Prestez moi encore cela. 

Après que m’avez fait arser 
Par vostre decepvant maniere, 
Me faut à quelque chamberiere 
Ma povre fortune passer, 


Pour ce que je ne puis penser 
D’expédient en la matiere 
Après que m'avez fait arser. 


Ne cuidez-vous point offenser, 
D’estre tant rebelle et tant fiere 
Qu'il faille que à quelque loudiere 
Je voise le ventre pousser 

Après que m'avez fait arser 

Par vostre decepvant maniere P 

Plus n’ay le vit tel que souloye! 
Je ne scay s’il est vif ou mort; 
Il est couché dedans ma braÿe, 
Malade; je croy qu’il se dort. 
Faire n’en scauroye bon recort, 
Ne je ny scauroye que penser 
De le couper fusse d’accord 

S’il ne me permist de pisser. 


Il m’a maintes fois donné joye 
Et fait mettre en péril de mort, 
Dancer, saulter, crier montjoye 
Et jouster contre le plus fort. 

Mais maintenant il est d'accord 
Que je me voise reposer, 

Et dit : « Mon maistre, beuvez fort, 
Je vous serviray de pisser. » 


J'ay veu le temps que n’espargnoye 
Estroit, large, faible ne fort ; 
J'entroye partout où je pouvoie, 
Tout m'’estoit ung, fust droit ou tort. 
Mais, par dieu, je voy que j’ay tort 
Et m’abuseroye d'y penser. 

Mais, cela, c’est mon réconfort : 

Au moins me sert-il de pisser. 


Prince, quant il est sur le bort, 
A paine se peut-il drecer, 

Et quant vient affaire ung effort 
Il penche devant pour pisser. 

Mon mignon, mon gentil varlet 

Gressez moy bien ma vielle bote 

Et secouez ma vielle cotte 

Et le tour ne sera pas let. 

Et pour jouer au redoublet 

Prenez le ventre de Charlote, 
Mon mignon. 


Il est jaune, ridé, moullet, 

Comme ung vieil cuyr tenné ribotte ; 

Pour tant, s’elle fait la mygnotte, 

Par ma foy, son cas n’est pas net, 
Mon mignon. 

Femme de bien, s’il n’en est point au monde, 
Commune à tous, tenant la Table ronde 
A tous foulteurs qui ont vit à commande, 
Disant : « Foultez, car je vous le commande! 
« Sy nul n’espergne, le dyable le confonde | | 
« Je vueil très bien que mon grand con on sonde 
« D’un grand vit d’asne, affin que tousjours fonde 
« Foultre en mon corps ; car c’est ce que demande 
« Femme de bien. 


L’on jugeroit à veoir à ma faconde 
Que je seroye à merveille parfonde. 
Taster y fault : car en foultant j’enmende 
Jusques au fons ; nul n’en paye l’amende. 
Ainsi je suis sans per et sans seconde 

« Femme de bien ». / 

— Dites, Michellon, 

Le trouvez vous bon, 
Si on le vous faict 
Quant le jeu vous plaist 
Et le compaignon ? 


— Pardieu, mon mignon, 
J'en ai le renom 
Aussi doulx que laict. 


— Voulez-vous qu’allon 
Sans que reculon, 

En ung lieu secret, 
Faire sans regret 

Ce que tant amon, 
Dites, Michellon ? 

LA NONNAIN 


Puis qu’ainsi est que d’aage et de beaulté 
Nous congvenons et l’ung l’autre ressemble, 
Pourquoy es-tu tant plain de cruaulté 
Que ne permectz que vraye amour assemble 
| Noz cueurs eu ung et qu’il les joigne ensemble 
Par le moïen d’une alliance, afin 
De l’autre aymer d’un cueur loyal et fin, 

Et qu’en ayant ma plus secrette chose, 
; J'aye de toi pour amoureuse fier 
Ÿ Ce poinct final que d’escouvrir je n’ause P 

L'ADOLESCENT 


Ce noir habit dont tu couvres ta chair 
M'est odieulx et ne me sçauroit plaire ; 
D’aymer le noir ne vous veulx empescher ; 
Qui l’aymera si cherche à Iuy complaire ; 
Je ne dis pas cela pour te desplaire, 

Mais j’ay aymé et ayme de tout temps 

Ce qui est blanc, et au noir ne pretens ; 
J'ayme la fleur en la blanche estendue 
Pour sa blancheur, et à toy ne pretens, 
Car ta blancheur est soubz toy confondue. 


LA NONNAIN 


Noire je suis par dehors, mais sy ay-je, 
Soubz couverture et noir habillement, 
Chair délicate et blanche comme neige, 
Comme verras, si l’œil subtil ne ment ; 
En me faisant cela subtilement, 

Cherche le blanc et le noir habandonne ; 
Faisons de cueur ce que Nature ordonne 
Pour deux amans en amour maintenir ; 
Dieu tout beguyn maintenant le pardonne, 
Pourveu qu’à une on se veille tenir. 


L'ADOLESCENT 


Dieu par sa loy deffend tout adultère, 
Dont je congnoys que c’est mortel peché, 
Digne de mort et à mort tributaire ; 


Or, s'aymer et que pour avoir couché 

Avec la femme et par effect peché 

Hors mariage, en ce vice et cryme ord 
L'homme soit digne et coupable de mort, 
Qu'aura-t-il donc de rompre ung mariage 
Fait avec Dieu ? Mieulx vauldroit estre mort 
Qu'avoir songé luy faire ung tel outrage. 


LA NONNAIN 


S'il est ainsi, qu’il y ait mal ou vice 

En ce qui est par Nature ordonné, 

Pour secourir une pauvre novice 

Facillement est de Dieu pardonné. | 
Nous a- [t-] il pas franc arbitre donné 

Et à chacun sa liberté commise P 

Ainsi donc, plus d’excuse ou de remise 
Contrefaisant le sage Daniel : 

Car qui ne rompt qu'un coup sa foi promise, 
Il ne commect qu’un peché veniel. 


L'ADOLESCENT 


Tu dis très bien ; mais je voy en ce faict 
Ung aultre poinct qui plus me descouraige, 
C'est que ton cueur, de liberté deffaict, 

Est à Dieu seul uny par mariage, 

Qui m'oste tout le voulloir et couraige 

De te complaire, ainsi qu’il n’est permis 
Dieu offencer par prières d’amys ; 

Modère donc ta honteuse folye, 
Gardant ton corps à qui tu l’as promis, 
Car ton sainct voille à ce t’oblige et Ive. 


LA NONNAIN 


Si tu as tant de scrupule et d’esmoy 

Sur mes habitz, je te dis et revelle 

Qu'’en jouissant secretement de moy 
Despouilleray robbe, chemise, et | vèle] 
Pour entrer nue au lict où j’ay bon zèle 
T’abandonner sans grand sollempnité 
Despouille et fruict de ma virginité ; 

Or cesse donc de reffuser mon offre, 

Car ton excuse est toute vanité, 

Puysque le corps sans les habitz je t'offre. 


L'ADOLESCENT 


Il est bien vray que tourel, voille ou guymple, 
Fort scapullaire ou autre habit de corps, 

Ne rend jamais homme ou femme plus simple, 
Mais rompt souvent l’union et accords, 
Mectant divorce entre l’âme et le corps, 
Laquelle estoit encore pure et monde 

Quand le corps fut explodé hors du monde ; 
Mais, estant là, se rendre humiliée, 

Car c’est raison, quelque mal qui habonde, 
Que la chièvre paix où elle est liée. 

LA NONNAIN 


Il est certain, mais actendre on debvroit 
Que la personne eust meilleur jugement. 
Lors, bon ou mal, l’estat elle ediroit 

Dont penseroit avoir contentement, 

Mais cela rompt cueur et entendement, 
Que malgré soy il fault faire une chose 

Qui point ne plaist, que refuser l'on n’ause, 
[Donc] croy, amy, que, s’il m’estoit permis, 
Veu le grief mal que ce malheur me cause, 
Je jecteray le frac dans les orties. 


L'ADOLESCENT 


Dleu ne t'a pas ainsi habandonnée 

Bien cognoissant ton forfaict et de lict; 
Retourne à luy ta pauvre âme estonnée, 

Il te donra la moitié de son lict ; 

C’est ton espoux, c’est celuy qui t’a dict : 

« Ma chare fille, donnez-moi vostre cueur ». 
Crye luy mercy, disant : « Helas ! Seigneur, 
Recongnoy-moi ; je suis ta créature ». 

Et, si tu sens peché de toy vainqueur, 
Faictz que vertu surmonte la nature. 


LA NONNAIN 


Ceste raison fondée soubz juste craincte 
Me rend vaincue et ma fureur aussi ; 
De tout mon mal maintenant suis estraincte, 

De grand doulleur tout mon cueur est transy. 
Or faut-il donc que je languysse ici, 

Estant de tout par tes dictz assanie; 

Il fault ainsi icy user ma vie; 

C’est bien raison, puisqu’un adolescent 

À par vertu surmonté ma follie 

Et qu’à mon gré son vueil ne condescent. 


XLVIII 


Oncques homme femme ne vid 
Tirer andouille hors d’un pot, 
Que le cueur si ne luy soubzrid, 
Ou qu’el ne dist aucun bon mot. 


Mon mary s’emburelicoque 

Et dit, par sa foy, que je troque 

A un flagol son virely. 

Est-il pas fol ? Certes, oùy, 

Combien que je croy qu'il se moque. 
Puisque j’ay du tonneau la broque 
On n’a garde d’y meetre loque, 

Se ce n’est mon parfait amy : 

Mon mary s’emburelicoque. 


Jalousie l’anniquenoque 

Tant qu’il croit que ma poqu facee 

Emplir par autre que par Iuy. 

Je l’appaise bien, et luy dy : 

« Pensez-vous que telle noix croque, 
Mon mary P » | 

Tant qu'il souffist j’ai fait cela. 
Quel besoing est-il que le celle ? 
On scet que plus ne suis pucelle 
Passé a longtemps. Mes vesla : 


Alors qu’on me despucela 
Je le fis sans bat et sans selle 
Tant qu'il souffist. 


Toutefois mon cas on cella, 
Aussi je valloye estre celle. 
Maintenant j'ayme la vesselle 
Et boy jusqu'à dire : Holla! 
Tant qu’il souffist. 

LI 


Je vouldroye bien faire cela 

Mais que mon amy me le fist 

Car j'en feroye mieulx mon prouffit 
Que quant on me despucela. 


Je vueil qu’on sache ça et là 
Que j'ay cueur en amours confit, 
Je vouldroye bien faire cela 


Que je sceusse dire : « Hola! » 
Comme ung courage desconfit 
J'aymeroie mieux qu’on me deffit 
Qu'il me fut reprouché : velà. 

Je vouldroye bien fere cela. 

LII 


: 


On parle des grans edifices 

De palais et nobles maisons 
Ouvrés des maistres artifices, 

De charpentiers et de massons 
Pour logier princes et barons 
Mais il n’y a jusques en Barrois 
Plus nobles logiz que sont cons : 
Car on n’y poeult logier que roix. 


Ceulz de Molain ne leur complisses 
N’y poeulent en nulle saisons : 

Car s’il y entrent les novissez 

Il en wident à reculons. 

Car des gardes qui (sont) au fons 
Rués sont jusques aux parrois 

Et ossy est-ce bien raison : 

Car on n’y poeult logier que roix. 


Puis donc que les cons sont propices 
A logier roix, nous les debvons 
Honorer en tous leurs offices ; 

Et pour tant nous qui en parlons 
Faisons tant que nous devenons 
Grans, gros, couronnés, long et drois ; 
Ou aultrement nous n’y pourrons : 
Car on n’y poeult logier que roix. 


Prince sachiés que les foulons 

Et les piffres et les Hongrois 
Leur doivent montrer les talons : 
Car on n’y poeult logier que roix. 

Les gros vis qui sont de plain poing, 

Plains de vaines roides charnues 

Où sont-ils ?P Il n’en est plus nulz : 

Ils sont allez aïlleurs au gaing. 

Veu qui frapoient si bon coing, 

Sçavoir faut qu'’ilz sont devenus, 
Les gros vis. 


Dames qui en avés besoing 

Se ne les avés retenus, 

Passer vous fraudra des menus 

Car je pense qu’ils sont bien loing 
Les gros vis. 

NOTES 


I} Bib. nat. ms. fr. 2375, fo 181 v/o. Schwob, 
Parnasse, p. 158. 

Vers 13 : haterel, partie postérieure du cou. 

Vers 21 : boudine, ventre. 

IT) Jardin de Plaisance éd. Vérard, 125. Schwob, 
Parnasse, 236, 237, 238. 

ID) Bib. nat. ms. fr. 1719, fos 75 v/o et 76. Schwob, 
Parnasse, 75. 

IV) Bib. nat. ms. fr. 1719, fo 96. Schwob, Par- 
nasse, 98. 

V) Bib. nat. ms. fr. 1719, fo 86 v/o. Schwob, 
Parnasse, 94. 

VI) Jardin de Plaisance éd. Vérard, 96. 

VII) Bib. nat. ms. n. a. fr. 4237, fo 84 v/o. Ecri- 
ture italienne du xvie siècle. Schwob, Parnasse, p.194. 

VIII) Bib. du Vatican, fonds de la reine Christine, 
ms. Reg. 767, fol. 172. Ernest Langlois, Nofices et 
extraits des manuscrits de la ‘Billiothèque Nationale et 

autres bibliothèques. Paris, 1889, p. 51. Ernest Lan- 
glois, Recueil d'arts de seconde rhétorique. 

IX) Bib. nat. ms. fr. 1719, fo 79 v/o. Schwob, 
Parnasse, p. 83. 

Vers 1 : Faguenas, crevette. Cf. au xvie siècle : 


Plusieurs esponges appourtoient aussi celles 

Entre leurs cuysses et dessoubz les aycelles, 

Ou soye-je bien batu d’ung baston, 

Pour ne sentir l’espaulle de mouton, 

Le faganas et telz senteurs infames : 

Mais telz harnois pourtoient les grasses femmes (1)... 


Et au xvIIe : 


Gousset, écafignon, faguenas, cambouïs 
Que formez ce present, que mes yeux réjouis, 
Sous l’adveu de mon nez, lorgnent comme un fromage 
À qui la puanteur doit mesme rendre hommage : 
Que vous avez d’appas ! que vostre odeur me pläist (2)... 


Vers 13 : fumee. Cf. : 


Il n’est umbre que de courtines, fumee que de con et 
clicquetys que de coillons (3)... 


X) Bib. nat. ms. fr. 25.527 (Traduction du Phi- 
lostrate de Pétrarque (Troïlus et Cressida), par Louis 


(x) Gratian du Pont, Les Controverses des sexes masculin et 
féminin, Toulouse, 1534, 11, 35. 
(2) Le Cantal, Œuvres de Saint-Amant, Paris, 1661. 


(3) Rabelais, Les Horribles Prouesses… de ‘Pantagruel… 
Lyon, Juste, 1533, fol. 68 v°. 


À 
D los 


NOTES 91 


de Beauveau, sénéchal d’Anjoue), fe 99, xve s. 
Schwob, Parnasse, 173. 

XI) Bib. de Soissons, mss. 189, fo 27 ro et fo 32. 
Bib. de Stockolm, ms. LIII. Le Jardin de Plaisance 
éd. Vérard, fo CXIII. Anc. Poésies Fr., VIIL, 335. 
Schwob, Parnasse, 198. 

XII) Bib. nat. ms. fr. 1719, fos 20 v/o, 21 et 85. 
Schwob, Parnasse, 66. 

Vers 1 : Sans selle, équivoque semblable à celle du 
refrain 


Boire sans soif et chevaucher sans selle. 


On trouve la même allusion dans Henri Baude : 


Baude l'aura, qui dit par son serement 
Qu'il ne pourroit plus chevaucher sans selle (x) 


Marcel Schwob écrit à la page 248 de son Parnasse : 

C'était une plaisanterie tellement habituelle à cette 
époque qu’elle fait le fond d’une équivoque comique 
dans une « cause grasse » plaidée au Parlement Civil 
le 28 février 1471 (n. 51) et réclamée par maistre 
Pierre Frézel, avocat du Roi de la Basoche. 

Voici ces curieuses plaidoiries : 


Entre Colin Mesnart, appellant du prevost de Paris ou 
de son lieutenant d’une part, et Thomasse la Moette, inti- 
mée, d’autre. 


(x) Testament de la Mule Barheau (Les Vers de Maître 
Henri Baude, p. 24). 

De Thou pour l’appellant dit que des son jeune aage il 
fut mis au mestier de sellier et tellement a aprins qu'il y 
est tres expert. Dit que en novembre derrenier le mari de 
l’intimee trespassa, et à ceste cause s’enquist de trouver ung 
bon jeune homme qui peust entretenir l’ouvrouer ; et quant 
se fut bien enquise n’en peut trouver de meiïllieur que 
l’appellant ; pour quoy l’envoya querir et contracterent 
ensemble par tel que chacune sepmaine il auroit vir js. et 
pour ce qu’il se gouvernoit bien et qu’il faisoit bien la 
besongne, ladicte intimee le fist aler coucher en la cou- 
chete de sa chambre, pour ce que le temps estoit froit et 
couchoit bas ; en laquelle couchete il coucha 1x j ou v jours 
et veoit lors lad. intimee que aveoit encores une veine 
verte ; mais apres, de la couchete le fist coucher ou grand 
lict ; et coucha en icellui grand lict l’espace de xx j mois 
voire et estoit si bon serviteur que tous les jours il em- 
bourroit 11 j ou v j selles. Bien fut l’intimee contente 
d’avoir si especial serviteur et parla à lui de traictier ma- 
riage avec elle, qui en parla à ses parens et depuis fut le 
mariage contracté et passées lettres. Or vint Karesme et 
pour ce que le temps n’estoit tel qui souloit de l’embour- 
reuse des v j selles il laissa deux et vint à rx j. L’intimee 
lui dist que cuidoit qu’il feust malade et qu’il ne beson- 
gnoit pas ainsi qu'il avoit acoustumé ; et trouva termes 
exquis de lui donner congié et mectre en la maison ung 
nommé Blanchefort qui avoit eu grand vouloir d’avoir l’in- 
timee à femme, qui aussi fist son devoir de bailler le bont 
à l’appellant. L’appellant remonstra à l’intimee le contract 
dessusdit et qu’il estoit aussi bon homme pour besongner 
et entretenir l’ouvrouer que Blanchefort et avoit aussi bon 
visaige. Mais neantmoins par ung tiers trouva moyen de 
le fere mectre prisonnier, voire, et le fist en hayne de ce 

pour ce que paravant avoit fait citer l’intimee devant l'of- 
cial. Quand il fut oudit Chastellet, il fut adverti que Blan- 
chefort aloit et venoit en l’ostel de l’intimee, dont fut 
dolent, et demanda au lieutenant provision en lui offrant 
caucion, que leslargist ; mais l’intimee, sans avoir regard 
aux especiaulx et merveilleux services que lui avoit fait 
lappellant, se ala opposer à sa delivrance. L’appellant re- 
quist au lieutenant que lui assignast jour pour dire pour 
ce qu’il faict du jour la nuyt, et n’y 2 fille que ne le con- 
gnoisse, et quant on affere de telles denrees et marchandises 
il en fournist ; et fut detenu prisonnier aud. Chastellet et 
pour ce que le lieutenant ne le delivra à son plaisir il se 
porte de lui appellant. Dit que l’appellacion n’est recevable : 
car de raison quant il y a informacion contre aucun pri- 
sonnier il ne doit estre eslargi jusque à ce qu'il ait esté 
interrogué ; or ne l’avoit esté l’appellant ; ainsi ne devoit 
estre eslargi : ymo s’il avoit esté interrogué, si ne seroit il 
eslargi, quia pro gravi delicto et atroci injuria detinebatur ; et 
est atrox injuria ratione loci, quia in quadrivio publice profe- 
rebantur ; racione proferentis, quia famulus intimate et racione 
persone, quia est vidua vivens boneste. Et n’est pas peu de 
chose d’appeller une femme adultere : car comme recite 
Valere, que antiquitus mulier convicta de adulterio convinceba- 
tur omni crimine. À ce qu’elle le fist coucher en la couchette 
et ou grant lict ete, ne qu’elle s’abandonnast à lui, nickil 
est ; et de rembourrer tant de selles pour ung jour et conti- 
nuer longtemps, comme se vente les causes de son opposi- 
cion; mais neantmoins en faveur de l’intimee l’a detenu 
XII j ou xx: j jours sans lui vouloir bailler provision ; dont 


il a appellé. Si conclud tout pertinent en cas d’appel et à 


despens dommages et interestz et qu’il soit reintegré en 
l’ostel, car il estoit possesseur. 

Thiboust pour l’intimee defend et dit que l’appellant se 
monstre tel qu’il est ; car combien qu'ilz ne soient que sur 
l’emprisonnement, s'efforce il de injurer soy et aultruy. 
Et comme tient Tulle in suo libro de officiis ; turpe est de 
seipso predicare falsa cum irrisione audiencium. Et croit que 
quant on feroit informacion secrete, que l’appellant ne 
seroit trouvé avoir les pieces et instrumens pour rembour- 
rer selles, comme il se vente. 

Ce presupposé dit que l’intimee est notable femme et la 
congnoissent plusieurs des advocatz et procureurs de ceans 
et sont assez informez de sa bonne vie. Fut pieca marice à 
son feu mary et avec lui sest honnorablement gouvernee ; 
mais puis nagueres est trespassé, delaissez elle et deux petiz 
enffans ; et se en son mariage s’est bien gouvernee, l’a 
mieulx fait en sa viduité et avoit entencion de chastement 
vivre. Mais Franquefort (sic) qui est bon sellier la fist de- 
mander en mariage. Ses parents lui remonstrerent quen- 
cores elle estoit jeune et que d’une femme seulle est peu 
de chose, et tellement que per verba de futuro la fiança, et 
eust esté procedé plus avant au mariage se n’eust esté 
l’'empeschement de l’appellant ; mais l’appellant qui de sa 
jeunesse a esté nourry avec Blanchefort s’efforça les injurier ; 
et ung jour entre les autres, lui estant chez ung barbier où 
faisoit sa barbe, dist que l’intimee estoit une putain pail- 
larde, et qu’il en avoit fait ce qu’il avoit voulu et led. 
Blanchefort ung ribault paillard, et autres plusieurs injures. 
Le barbier lui remonttra que c’estoit mal fait, mais il regnya 
Nostre Seigneur qu’il tueroit led. Blanchefort et fut force 
que le barbier lui laissant sa barbe demy faicte ; et lors 
saillit en plain quarrefour criant à haulte voix et proferant 
de rechief lesd. injures et plusieurs autres ; et apres infor- 
macion faicte desd. injures fut constitué prisonnier à la 

requeste d'autrui pour bateures par lui faictes et aussi l’ap- 
pellant, s’est chose trop excessive, et soufhiroit bien de la 
moitié ; mais quelque chose qu’il dye, il n’a pas instrumens 
pour ce faire ; et quant lui ses advocat et procureur seroient 
ensemble à rembourrer, eulx trois, vien sauroient rembour- 
rer la moitié de ce que l’appellant seul se vente de rem- 
bourrer. À ce qu’il y a promesse de mariage mickil est ; et 
quant promesse y auroit Symonne la Chapelleriere se y 
opposeroit : car elle dit que l’appellant lui a promis estre 
son mary et en pend le procès indecis par devant l’official ; 
et quant lad. Simonne oït parler qu’on vouloit marier 
l’appellant à l’intimee, elle dist d’icelle plusieurs injures, et 
que led. appellant seroit son mary, quiconque le voulsist 
veoir. À ce que au temps de l’opposicion faicte par lad. 
intimee il estoit eslargy, nickil est. Conclud que ne fait à 
recevoir ; qu'’estoit prisonnier que soit mis en la Concier- 
gerie ; soit condemné à fere amende honnorable et prouf- 
fitable de V® et à tenir prison, etc. 

Fretet (1) pour le Roy de la Bazoche, dit que puisqu'il 
est question de si grans exces comme de rembourrer six 
selles ou batz, la congnoissance doit appartenir au Roy de 
la Bazoche, et en demande le renvoy. 

De Thou replique et dit qu'il est bien fondé; il avoit 
constitué prisonnier à la requeste d’un tiers ; se venir oppo- 
ser à sa delivrance et le detenir prisonnier a esté grevé. A 
ce que l’intimee s’est gouvernee honnestement, il ne veult 
calompnier. À ce qu’il n’est pas instrumenté, dit que du 
contrere appert par l'inspection de sa personne ; et a bonne 
barbe ; et est Thiboust contrere à soy mesmes; car l’une 


(x) Sans doute maistre Pierre Fretel, advocat en la court 
de céans (V. f° 9r /°). 

foiz dit que l’appellant est mal instrumenté ; à l’autre fois 


qu’il va de myt et est un grand abateur. Conclud comme 
dessus et requiert reintegré car il estoit possesseur. 
Appoincté est mettre par devers la court et au conseil (1). 


28 février 147 = 


Vers 8 : Baculle, Bascule. 

XII) Bib. nat. ms. fr. 1719, f° 1. Schwob, Par- 
nasse, P. 53. 

Courtault, cheval à qui on a coupé la queue et les 
oreilles. 

XIV) Bib. nat. ms. fr. 2375, fo 54. Schwob, Par- 
nasse, 141. 

XV) Jardin de Plaisance éd. Vérard, fo 123. 

XVD) Jardin de Plaisance éd. Vérard, fo 99. 

XVID) Jardin de Plaisance éd. Vérard, f° 93. 

XVIIT) Jardin de Plaisance éd. Vérard, fo 64. 

XIX) Bib. nat. ms. fr. 2264, fo 58. Schwob, Par- 
nasse, 185. 

XX) Bib. nat. ms. fr. 1719, fo 163. Schwob, Par- 
nasse, 117, Jardin de Plaisance éd. Vérard, fo 201. 

XXI) Bib, nat. ms. fr. 1719. Schwob, Parnasse, 59. 

XXII) British Museum, Montaiglon, Anciennes poé- 
sies françaises, 1, 235. 

XXIIT) Bib. nat. ms. fr. 1721, fo 24. Schwob, 
Parnasse, 164. 

Cette pièce est attribuée à Henry Baude. 


(r) Arch. Nat. X! 4813, £ 75 "/°. 

XXIV) Montaiglon, Anciennes poésies, VIII, 310. 

Vers 1 : boucané, qui n'est plus de saison, ce qui 
n’est plus de mode. 

Vers 2 : Ce vers serait préférable (pour l'oreille) si 
lon supprimait ainsi. 

Vers 3 : Ce vers est de onze pieds dans Montai- 
glon, qui donne j’ordonne au lieu de mon hypothèse 
je veux. 

XXV) Bib. nat. ms. fr. 1719, fo 178 et 2375, f° 
131 vo. Jardin de Plaisance éd. Vérard, £ 113. Schwob, 
Parnasse, 125. 

XXVT) Bib. nat. ms. fr. 1721, fo 26. Jardin de 
Plaisance éd. Vérard, fo 120 vo avec cette variante : 


Desserrez lui les genoulx bien à point 
En devisant de plusieurs motz couvers 
Incontinent que les verrés ouvers 
Donnez dedans et ne l’espargnez point 
Cette fillette à qui le tetin point. 


Cette pièce est attribuée à Molinet. 


XXVID) Bib. nat. ms. fr. 1719, fo 74 vo. Schwob, 
Parnasse, 72. 


Vers 9 : Maljoingt, maujoinct. Cf. : 


Nos chambrieres sont condamnées doresnavant se couvrir 
et ne montrer leur maujoint (1). 


(z) Noël du Fail, Contes d'Eutrapel, Ed. Courbet, Il, 143. 

Vous en irez besongner chaudement 

En quelque estuve, et là gaillardement 

Tondre Maujoinct ou raser Priapus, 
Povres Barbiers (1). 


XXVIIT) Bib. nat. ms. fr. 1719, f 168. Schwob, 
Parnasse, 121. 

XXIX) Jardin de Plaisance éd. Vérard, f° 61. 

XXX) Montaiglon, Anciennes poésies françaises, 
IV, 87. 

XXXT) Bib. nat. ms. fr. 1719, fe 7. Schwob, 
Parnasse, 58. 

XXXITD) Bib. nat. ms. fr. 1719, fo 117. Schwob, 
Parnasse, 109. 

XXXIIT) Bib. nat. ms. fr. 1721, fe 25. Schwob, 
Parnasse, 165. 

Cette pièce est attribuée à Molinet. 

XXXIV) Bib. nat, ms. fr. 1721, fo 25 vw. Schwob, 
Parnasse, 167. 

Cette pièce est attribuée à Molinet. 

XXXV) Jardin de Plaisance éd. Vérard, f 64. 

XXXVTI) Bib. nat. ms. fr. 1719, fo 85 vo. Schwob, 
Parnasse, 92. 
XXX VIT) Bib. nat. ms. fr. 1719, f 82 vo. Schwob, 
Parnasse, 87. 

XXXVIII) Jardin de Plaisance éd. Vérard, fo 76. 

XXXIX) Jardin de Plaisance éd. Vérard, fo 117 vo. 

XL) Jardin de Plaisance éd. Vérard, fo 124. 


(1) Marot, Kondeau des Barbiers. 

XLI) Bib. nat. ms. fr. 1719, fo 70. Schwob, Par- 
nasse, 68. (Je repousse la leçon du Jardin de Plaisance 
éd. Vérard, f 122 vo). 

XLIT) Bib. nat. ms. fr. 1719, fe 76. Schwob, Par- 
nasse, 76. 

XLID) Jardin de Plaisance, éd. Vérard, f° 113. 

XLIV) Bib. nat. ms. fr. 1719, fo 111 vo. Schwob, 
Parnasse, 100. 

Cette pièce doit être attribuée à Henri Baude. 

XLV) Bib. nat. ms. fr. 1719, fo 111, v’. Schwob, 
Parnasse, 101. 

XLVI) Bib. nat. ms. fr. 1721, fo 25 vo. Schwob, 
Parnasse, 166. 

Cette pièce est de Molinet. 

XLVIT) Bib. de Soissons mss. 189. Montaiglon, 
Anciennes poésies. VIII, 170. 

71 tourel touret de lin. 

77 explodé explosé, rejeté violemment. 

92 bien bien que. 

100 son vueil sa volonté. 

XLVIII) Montaiglon, Anciennes poésies françaises, 
III, 96. 

XLIX) Jardin de Plaisance éd. Vérard. fo 91. 

L) Bib. nat. ms. fr. 1719, fo 75 vo. Schwob, Par- 
nasse, 74. 

LD) Bib. nat. ms. fr. 1719, f 3. Schwob, Parnasse, 
56. 
LIT) Bib. nat. ms. fr. 2375, fo 132. Schwob, Par- 
nasse, 151. 


LIT) Bib. nat. ms. fr. 2375, f° di A , Par. | 
| _ nasse, 148. 
* Vers 5 : Veu qui frapoient si bon coing. roqus 

*. St fréquente au xve siècle : 


Planter un fault autre complant 


"4 Si n'est-il que frapper en coing (1)... 
(à 

ñ À frapper en un aultre coing (2)... 

Ca Ung gentil gorgias de court 1 
ÿ Secourroit elle à son besoing 

4 Qui luy frapperoit sur son coing 


D'un gros martel pesant et lourd (3)... ; 
| 


. (1) Montaiglon, Anciennes poésies, VI, 200. 
w! (2) Villon, Petit Testament, huitain VI. 
| (3) Jehan Molinet, Dialogue du gendarme et de l'amoureux. 

TABLE 


AVANT-PROPOS , 


En puisant à la nompareille . 
Quant on te dira villenye. 


. Tant qu'il souffst que veult on mieux 
. Quant ce viendra 


Quelque povre homme que je S 


. Ce qu’on fait à catimini . 

. Si vous la baisés : 
. Jeunes espritz, qui ne scavez. 
. Ung con sentant le faguenas. 


Ung petit con apopiné. 


. Une hacquenée 2 tout le doré fraing. 
. Sans selle ou bast . 

. . Sans point mentir . 
. Je ne puis plus. 


. Pour passer temps . 
. Tout prestement qu’en la ni EE 

XVII. . 
XVIII. . 

XXII. . 


XXII . 
XXIV. 
XXV. 
XXVI. 
XXVII , 
XXVII. 
XXIX . 
XXX. 
XXXI . 


XXXII. 

XXXIII. 
XXXIV. 
XXXV. 


XXX VI. 


XXXVII 


TABLE 


. En fréquentant les basses marches . 
. Une meschinette servant. . 

. Pour joaye avoir 

. Il est certain qu’un jour . 

. L’autrier en chemin rencontray. 

. SERMON JOYEUX D'UN RAMONEUR 


DE CHEMINÉES . : 
. Cons barbus, rebondis et noirs . 
. C'est boucané de s’en tenir à une . 
. Toy qui veulx d’amer. 
. Ceste fillette à qui le tetin a. 
. Faites le mieulx que vous pourrez . 
. Ung cuisinier qui veult 
. RONDEL MORAL. 
. SERMON DE RTE 
. Prenés en gré du manche de ma 
coille 


. Si vous voulez que ee: vous ace, 
. Madame, vous plairoit-il.. point. 


. Ma dame, qui mon cueur avez . 
. Toutes les foiz que je vous voy. 
. Rien que cela ne vueil avoir. 

. Je n’ayme de vous que 


XXX VIII. Se vous laissiez la porte ouverte 


XXXIX. . 


+. ENNES? 
».4 9 y. 
XLII 
XLIII. . 


Pour vous guarir entièrement 


. Vostre flacon fermant à vis . 

. Prestez moy encore cela . 

. Après que m'avez fait arser . 

. Plus n’ay le vit tel que souloye. 


TABLE 


. Mon mignon, mon gentil varlet. 
. Femme de bien, s’il n’en est point 


au monde. 


. Dites, Michellon Ur 
. PRIÈRE D’AMOUR D'UNE NONNAIN. 
. Oncques homme femme ne vid. 

. Mon mary s’emburelicoque . 


Tant qu'il souffst j’ai fait cela . 


. Je vouldroye bien faire cela .” . 
. On parle des grans édifices . 
. Les gros vis qui sont de plain poing. 


2 


Niort. — Imp. Coussillan et Chebrou. 

